b'\n_START_ARTICLE_\nDana International\n_START_SECTION_\nBiografia\n_START_PARAGRAPH_\nYaron era el m\xc3\xa9s petit de tres germans, despr\xc3\xa9s de sa germana Limor i son germ\xc3\xa0 Nimrod. Des de petit sent\xc3\xad que la seva vocaci\xc3\xb3 era l\'escenari._NEWLINE_El seu primer \xc3\xa8xit fou la can\xc3\xa7\xc3\xb3 "El meu nom no \xc3\xa9s Saida", una versi\xc3\xb3 sat\xc3\xadrica de la "My name is not Susan" de Whitney Houston que s\'emet\xc3\xa9 durant molt de temps a la r\xc3\xa0dio._NEWLINE_El 1993 viatj\xc3\xa0 a Londres per una operaci\xc3\xb3 de canvi de sexe, tornant-ne com a Sharon Cohen. Aquell mateix any public\xc3\xa0 el primer \xc3\xa0lbum a Israel, titulat Dana International. L\'\xc3\xa0lbum tamb\xc3\xa9 fou publicat en altres pa\xc3\xafsos de l\'Orient Mitj\xc3\xa0 com ara Egipte i Jord\xc3\xa0nia. El nom de l\'\xc3\xa0lbum acab\xc3\xa0 convertint-se en el seu nom art\xc3\xadstic. Aquesta obra obtingu\xc3\xa9 el disc d\'or a Israel i la f\xc3\xa9u molt popular a nombrosos pa\xc3\xafsos, especialment entre el p\xc3\xbablic gai._NEWLINE_El 1995 sort\xc3\xad a la venda el seu segon disc titulat Umpatampa, gr\xc3\xa0cies al qual va guanyar el premi a millor artista femenina d\'Israel 1996. Tamb\xc3\xa9 cal remarcar que el 1995 va intentar participar a Eurovisi\xc3\xb3, per\xc3\xb2 no ho va aconseguir, ja que la seva can\xc3\xa7\xc3\xb3 ("Layla Tov Eropa"- "Bona Nit Europa!") va quedar segona a la preselecci\xc3\xb3, darrere de Loira._NEWLINE_El seu tercer disc Maganona va ser censurat a Egipte i Jord\xc3\xa0nia per por que la transsexualitat de Dana International pervert\xc3\xads la poblaci\xc3\xb3. Tot i aix\xc3\xb2 el disc va tenir milions de desc\xc3\xa0rregues pirates en aquests dos pa\xc3\xafsos que van incrementar encara m\xc3\xa9s el seu \xc3\xa8xit i publicitat._NEWLINE_Dana International ser\xc3\xa0 sempre recordada per la seva vict\xc3\xb2ria eurovisiva el 1998, el seu "Diva" amb 172 punts, el que significava el record absolut d\'Israel al festival. Aquella gran nit a Birmingham (Regne Unit) tamb\xc3\xa9 pot ser recordada per l\'ajustada votaci\xc3\xb3 (el primer lloc no es decid\xc3\xad fins a l\'\xc3\xbaltima votaci\xc3\xb3) o la cridanera jaqueta de plomes de papagai que va vestir Dana International de Jean-Paul Gaultier. A partir d\'aquell dia el mite de Dana va cr\xc3\xa9ixer considerablement arreu d\'Europa: la seva can\xc3\xa7\xc3\xb3 va ser capdavantera en els xats israelites i espanyols, tamb\xc3\xa9 cal remarcar l\'11\xc3\xa8 lloc en els xats dels Estats Units (anglesos)._NEWLINE_L\'any 2000 tragu\xc3\xa9 a la venda un altre \xc3\xa0lbum: The Album, per a tota Europa, una de les can\xc3\xa7ons, "Free" (en catal\xc3\xa0 "Lliure"), fou un \xc3\xa8xit rotund a arreu d\'Europa. Un any despr\xc3\xa9s particip\xc3\xa0 en la gala Congratulations, en la qual la seva can\xc3\xa7\xc3\xb3 "Diva" s\'al\xc3\xa7\xc3\xa0 amb el 13\xc3\xa8 lloc, el qual la va col\xc2\xb7locar com la 13a millor can\xc3\xa7\xc3\xb3 de la hist\xc3\xb2ria d\'Europa i la millor can\xc3\xa7\xc3\xb3 de la hist\xc3\xb2ria d\'Israel._NEWLINE_Del 2003 fins al 2007 la seva carrera va adormir-se._NEWLINE_El 2007 va tornar amb un gran \xc3\xa8xit: Hakol Ze Letova, \xc3\xa0lbum que consta de 5 singles: "Hakol Ze Letova" ("Tot \xc3\xa9s pel b\xc3\xa9"), "Love Boy" ("Noi d\'amor"), "At Muhana" ("Est\xc3\xa0s preparat"), "Seret Hodi" ("Pel\xc2\xb7l\xc3\xadcula \xc3\xadndia") -a duo amb Idan Yaniv- i "Yom Huledet" ("Aniversari")._NEWLINE_El 2008 va ser la compositora de la can\xc3\xa7\xc3\xb3 israelita al Festival de la can\xc3\xa7\xc3\xb3 d\'Eurovisi\xc3\xb3, que qued\xc3\xa0 5a a la semifinal, el qual \xc3\xa9s el millor resultat en una semifinal d\'Israel al festival, i 9a a la final._NEWLINE_El 2009 obr\xc3\xad la gala d\'Eurovisi\xc3\xb3 a Moscou, R\xc3\xbassia._NEWLINE_El 2011 va guanyar el Kadam Eurovision 2011 i va aconseguir aix\xc3\xad una pla\xc3\xa7a a la segona semifinal del Festival de la Can\xc3\xa7\xc3\xb3 d\'Eurovisi\xc3\xb3 2011 en representaci\xc3\xb3 d\'Israel amb la canc\xc3\xb3 Ding Dong, on va aconseguir una 15a posici\xc3\xb3. El mateix any va treure a la venda la can\xc3\xa7\xc3\xb3 "Alay" (a duo amb Subliminal)._NEWLINE_Dana International ha participat en la campanya Gay rights are human rights (en angl\xc3\xa8s, Els drets dels homosexuals s\xc3\xb3n drets humans) d\'Amnistia Internacional._NEWLINE_A l\'abril de 2013, despr\xc3\xa9s d\'un descans de dos anys, Dana va donar a con\xc3\xa8ixer un nou single, "Ma La\'asot". Va ser llan\xc3\xa7at digitalment a tot el m\xc3\xb3n el 24 d\'abril de 2013. El 29 de maig Dana va llan\xc3\xa7ar el videoclip de la can\xc3\xa7\xc3\xb3 "Loca" que \xc3\xa9s el segon single del proper \xc3\xa0lbum i tamb\xc3\xa9 va fer el clip per promoure l\'Orgull Gai de Tel Aviv 2013. Dana es present\xc3\xa0 en l\'acte central per l\'Orgull Gai el 7 de juny.'